![](data:application/x-msmetafile;base64...)

 **REPUBLIKA HRVATSKA**

 **KRAPINSKO-ZAGORSKA ŽUPANIJA**

**UPRAVNI ODJEL ZA OPĆU UPRAVU I**

 **IMOVINSKO-PRAVNE POSLOVE**

KLASA: UP/I-943-04/20-01/439

URBROJ:2140/01-14-6-20-2

Zlatar, 04. rujna 2020.

 Upravni odjel za opću upravu i imovinsko-pravne poslove Krapinsko-zagorske županije, temeljem članka 34. stavak 1. Zakona o općem upravnom postupku („Narodne novine“ br. 47/09) u predmetu nepotpunog izvlaštenja nekretnine označene sa k.č.br. 3089 k.o. Veleškovec, a radi izgradnje Sustava prikupljanja i odvodnje otpadnih voda Aglomeracije Zlatar, a na prijedlog Zagorskog vodovoda d.o.o., Zabok,K.Š. Gjalskog 1, d o n o s i

 Z A K L J U Č A K

1. Nepoznatim osobama: Peters Sonja, Darmstadt, Wittmannstrasse 16, Peters Sonja Soad, Dieburg, Waldstrasse 62, Spätauf Marko-Rupert, Griesheim, Frankfurterstrasse 1 ( upisani suvlasnici i suposjednici k.č.br. 3089 k.o. Veleškovec) imenuje se privremeni zastupnik u osobi odvjetnika Josipa Petrovića iz Zlatara, Kaštelska 4.

2. Privremeni zastupnik zastupat će osobu iz točke 1. izreke u postupku nepotpunog izvlaštenja nekretnine označene sa k.č.br. 3089 k.o. Veleškovec, a radi izgradnje Sustava prikupljanja i odvodnje otpadnih voda Aglomeracije Zlatar, a na prijedlog Zagorskog vodovoda d.o.o., Zabok,K.Š. Gjalskog 1

3. Poziva se privremeni zastupnik prihvatiti povjerene mu dužnosti te ih u svemu savjesno i po zakonu obavljati.

4. Ovlast privremenog zastupnika prestaje kad se stranka ili osoba ovlaštena za njezino zastupanje pojavi u postupku.

5. Privremeni zastupnik iz točke 2. izreke ima pravo na nagradu i naknadu troškova ukoliko u roku od 30 dana o dana poduzimanja tražene radnje podnese zahtjev sa priloženim troškovnikom ovom Upravnom odjelu. Troškove zastupanja privremenog zastupnika snosi predlagatelj postupka izvlaštenja, Zagorski vodovod d.o.o., Zabok, K.Š. Gjalskog 1

 O b r a z l o ž e n j e

Kod ovog Upravnog odjela vodi se postupak nepotpunog izvlaštenja - **zk.č.br. 3089 k.o. Veleškovec**, livada Horvatnščina, površine 2j 1447 čhv, upisana u z.k.ul 3863 kao suvlasništvoPeters Sonje, Darmstadt, Wittmannstrasse 16, u ¼ dijela, Spätauf Marko-Rupert, Griesheim, Frankfurterstrasse1, u ¼ dijela, Peters Sonje Soad, Dieburg, Waldstrasse 1, u ¼ dijela i Spätauf Marko-Rupert, Griesheim, Frankfurterstrasse 1, u katastarskom operatu upisana u Pl. 5 k.o. Veleškovec, na ime Spaetauf Marko, Frankfurterstrasse 1, Deutschland, 64347, Griesheim u ½ dijela i Peters Sonje, Wittmanstrasse 16, Darmstadt u ½ dijela -**u površini služnosti od 225,7 m2**-trasa kanalizacije prolazi južnim dijelom predmetne parcele u smjeru sjeverozapad-jugoistok na udaljenosti cca 40-34 m od jugozapadne međe u dužini 112.85 m i širini trase 2 m , na trasi kanalizacije nalaze se 2 reviziona okna dimenzije 1x1 m na udaljenosti cca 26 m od zapadne i 36 m od istočne međe

***Navedeni prijedlog se u Uredu državne uprave u Krapinsko-zagorskoj županiji vodio pod oznakom KLASA:UP/I-943-04/15-01/263, 01. siječnja 2020. godine predmet je, uslijed povjeravanja poslova državne uprave, preuzela Krapinsko-zagorska županija te se dalje vodi pod klasom iz zaglavlja.***

 Kod ovog Upravnog odjela vodi se i postupak stupanja u posjed u tijeku postupka izvlaštenja za predmetnu nekretninu. Postupajući po naprijed navedenom prijedlogu ovaj Upravni odjel je sukladno čl. 42. Zakona o izvlaštenju i određivanju naknade zakazao usmenu raspravu na koju je pozvao upisane suvlasnike i posjednika predmetne nekretnine te Korisnika izvlaštenja. Otpremljena pošta za Peters Sonju, Peters Soad Sonju i Spätauf Marka -Ruperta se vratila s naznakom „nepoznat“.

 Ovaj Upravni odjel je pokušao uvidom u službene evidencije koje se vode kod ovog Upravnog odjela (Matične knjige, Registar birača) dobiti podatke o naprijed navedenim, a za ovaj Upravni odjel nepoznatim osobama i utvrditi stvarno vlasništvo predmetne nekretnine, međutim u tome nije uspio.

Člankom 34. Zakona o općem upravnom postupku propisano je postavljenje privremenog zastupnika stranci koja nema zakonskog zastupnika, stranci čije je prebivalište, boravište ili sjedište nije poznato, zatim stranci čiji su identitet i adresa poznati ali se ne nalazi na području RH, a nema osobu ovlaštenu za zastupanje, te nepoznatoj osobi.

Slijedom navedenog ovaj Upravni odjel zbog hitnosti postupka uz primjenu članka 34. Zakona o općem upravnom postupku donio je odluku kao u dispozitivu.

Odredbom članka 162 Zakona o općem upravnom postupku propisan je način i uvjeti ostvarivanja prava na nagradu i naknadu troškova osobama koje sudjeluju u postupku, a odredbom članka 38. stavak 1. Zakona o izvlaštenju i određivanju naknade propisano je da troškove postupka izvlaštenja snosi korisnik izvlaštenja.

 Uputa o pravnom lijeku:

Protiv ovog zaključka ne može se izjaviti žalba.

 Samostalna upravna referentica

 za imovinsko-pravne poslove

 Anita Frigan, dipl. iur.

DOSTAVITI:

1. Zagorski vodovod d.o.o.,

Zabok, K.Š. Gjalskog 1

2.Odvjetnik Josip Petrović,

Zlatar, Kaštelska 4

3. Oglasna ploča

4. Mrežne stranice Krapinsko-zagorske županije

5. Spis predmeta